Bilde fra Liavegen, Øverbygda. 
**Øverbygda** er ei grend som ligger sørøst for Selbusjøen i Selbu kommune. Grenda har flere attraksjoner, deriblant Kalvåa bygdetun, Rolset Gård, Stokkfjellet vindpark, Jentene på Tunet og Berge Gård. Grenda har egen barnehage, og hadde sin egen skole frem til kommunestyret i 2020 vedtok at skolen skulle legges ned.

### Historie

Landbruket var hovedårsaken til bosettelse i Øverbygda. Tidlig på 1600-tallet bodde det rundt 1500 mennesker i Selbu og samtlige bodde da på gårdsbruk. Det er funnet gravhauger på flere steder i grenda som er datert tilbake til vikingetiden, og det er derfor grunn til å tro at det var i vikingetiden den første bosetningen kom til grenda. I tillegg til landbruk hadde grenda flere handelssteder. Den første kjente handelsforeningen ble stiftet desember 1871 og fikk navnet «Øverbygdens Handelsforening». I 1920 ble handelsforeningen omdøpt til "Selbu Øvre Handelsforening", og hadde utsalgssted ved Evjejardet i Øverbygda. Senere, i år 1950, ble Hyttbakken samvirkelag stiftet etter ønsket om flere utsalgssteder. Mosletta filial ble opprettet i 1954, og i 1959 ble også Kyllokrysset filial ved Hyttbakken i Øverbygda opprettet

### Friluftsliv

Omtrent 5 km øst for Selbusjøen ligger Hersjøen, som er en innsjø i Øverbygda. Innsjøen er et kjent turområde for lokalbefolkningen og hytteeiere i Selbu, og byr på skiløyper og turstier som blant annet skitur til Hersjøhytta, Hersjøen rundt og fottur til Schulzhytta via Hoemskjølen. Hersjøhytta, som er en bemannet kiosk på søndager i skisesongen, ligger ca. 4 km fra Synnåsen. Synnåsen og Bårdsgårdsdalen er to av parkeringsplassene som brukes flittig i forbindelse med skiaktiviteter og fotturer i bygda, og er utspringet til de mangfoldige skiløypene som går rundt Hersjøen og mot Stråsjøen i Innbygda. Fjellturer som har utspring i Øverbygda er blant annet Vordfjellet (715 moh.)  og Bringen (1042 moh.) .

Fisking er en mulig aktivitet for både lokale og tilreisende i Øverbygda, og praktiseres i stor grad i området Hersjø-Kråssådal, på Østrungen og i elva Nea som har sitt utspring fra Sylsjøen. Det er muligheter for å kjøpe fiskekort for å få tilgang til fiske i

Granlund idrettspark er et område ved Mosletta, på sørsiden av elva Nea i Øverbygda. Idrettsparken består av et klubbhus og fotballbaner. Øverbygda barnehage er også lokalisert her, og derfor er det også lekeapparater på området. Kvernfjellsrennet, som er et skirenn, arrangeres i Øverbygda hver vinter av Øverbygda IL, som er grendas idrettslag.

### Næringsliv

Grendas næringsliv er aktivt, og består av blant annet Kyllo Maskin AS, Selboe Bygg AS, Moslet Grustak AS, Mostad Verksted, Stokkfjellet vindpark, Jentene på Tunet, Stokke Tømmertransport AS, Nedre Nea kraftverk, Homebygard interiør & brukt, Kulseth Blåseisolering, Berge Gård og Alpakkalia Erik Brenna.

Referanser
----------

1. ↑  Birgitta Odèn, Selbu og Tydal historielag, Kvennstenslaget Selbu (2015). «Kalvåa Bygdetun» (PDF). Selbu Kommune. Besøkt 8. september 2022.
2. ↑  «Rolset Gård». *NAF* **(norsk)**. Besøkt 8. september 2022.
3. 1 2  «Stokkfjellet». *tronderenergi.no* **(norsk)**. Arkivert fra originalen 22. oktober 2022. Besøkt 8. september 2022.
4. ↑  «Forside». *Forside*. Besøkt 8. september 2022.
5. ↑  «Berge Gård». Besøkt 8. september 2022.
6. ↑  «Barnehagefakta.no». *www.barnehagefakta.no* **(norsk)**. Besøkt 8. september 2022.
7. ↑  Bjerken, Ola (22. september 2020). «Kommunestyremøte i Selbu: Øverbygda skole legges ned». *Nea Radio* **(norsk)**. Arkivert fra originalen 27. juni 2022. Besøkt 8. september 2022.
8. ↑  «Gammelnorsk tid og høymiddelalder | Selbuboka». Arkivert fra originalen 8. september 2022. Besøkt 8. september 2022.
9. ↑  «Den Eldste Bosetning i Selbu | Selbuboka | Side 4». Arkivert fra originalen 8. september 2022. Besøkt 8. september 2022.
10. ↑  «Handelen etableres i bygda | Selbuboka». Arkivert fra originalen 8. september 2022. Besøkt 8. september 2022.
11. 1 2  «Handelen – samvirkelag og private handelsmenn | Selbuboka». Arkivert fra originalen 8. september 2022. Besøkt 8. september 2022.
12. ↑  «Langtidsvarsel for Vordfjellet». *Yr*. Besøkt 8. september 2022.
13. ↑  «Bringen, 1042 moh.». *www.ut.no*. Besøkt 8. september 2022.
14. 1 2  «Granlund Idrettspark». *Øverbygda IL* **(norsk)**. Besøkt 8. september 2022.
15. ↑  AS, Digi Publishing. «Forside». *kyllomaskin.no* **(norsk)**. Besøkt 8. september 2022.
16. ↑  «Selboe Bygg AS - 980378039 - Selbu - Se Regnskap, Roller og mer». *www.proff.no*. Besøkt 8. september 2022.
17. ↑  «Moslet Grustak AS - 935385172 - Selbu - Se Regnskap, Roller og mer». *www.proff.no*. Besøkt 8. september 2022.
18. ↑  «Mostad Verksted v/Andersen 924407638 - Nettbutikk | Proff® Forvalt». *forvalt.no*. Arkivert fra originalen 8. september 2022. Besøkt 8. september 2022.
19. ↑  «Forside». *Forside*. Besøkt 8. september 2022.
20. ↑  «Stokke Tømmertransport AS - 913627121 - Selbu - Se Regnskap, Roller og mer». *www.proff.no*. Besøkt 8. september 2022.
21. ↑  «Nedre Nea vannkraftverk». *www.statkraft.com* **(norsk)**. Besøkt 8. september 2022.
22. ↑  «Åpningstider: Homebygard interiør & brukt». *alle-apningstider.com*. Besøkt 8. september 2022.
23. ↑  «Kulseth Blåseisolering». Besøkt 8. september 2022.
24. ↑  «Berge Gård». Besøkt 8. september 2022.
25. ↑  «ALPAKKALIA ERIK BRENNA - Virksomhetsopplysninger | Brønnøysundregistrene». *data.brreg.no*. Besøkt 8. september 2022.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |